Typeschi Sportarte: Bärgstige, Töifseetouche, Fischä, Sägle und villech no Rugby. Dr Nachdruck muess uf dr persönliche Usfüehrig lige chönne, d Schlange meuss säge chönne: "Das muess so und nid angers gmacht wärde - wöu ig das säge." Schlange-Hobbys si öppis für Eisidler: Läse, Vögu beobachte, Amateur-Geologie, Briefmargesammle. Schlange si keni geborene Gseuschaftler, sie ziehs vor, inere private Manier ds brilliere. Wed Schlange zum Bispiu Giige spiut, de wird sie lieber Solist aus Chammer-  oder Orchestermusiker si. D Eigeschaft, wo Mönsche us Schlangejohr im Bruef entwickle, si besässeni Konzentration, äs scharfs Oug für Chlinigkeite, uszeichnets Organisationtalänt und d Fähigkeit, inere Kriese d Füehrig ds übernäh. Sie haute sech immer chli abseits, blibe für sich und äs faut ihne schwär, Mönsche um sich ds dueude, wo nid so gschiht si, wie sie säuber. Ihre Stouz vernäblet ihne mängisch dr Blick, sie merke nid, dass und wo sie säuber Fähler gmacht hei und wen sies würklich erkenne, so dänke  sie nid dra, äs zuedsgäh.